Държавен вестник, бр. 56, 2005 г., стр. 29

Б Р О Й  56
Д Ъ Р Ж А В Е Н   В Е С Т Н И К
С Т Р .  29
Чл. 26. (1) Заместваща лицензия може да се
издаде в срока на валидност на първоначалната
лицензия по искане на вносителя само ако той
докаже, че:
1. първоначалната лицензия е частично или
изцяло унищожена така, че не може да бъде
използвана повече, и че
2. не е осъществен внос или че е осъществен
внос на количество, което е по-малко от това,
за което е издадена първоначалната лицензия.
(2) Вносителят заявява писмено пред минис-
търа на земеделието и горите искането си за
издаване на заместваща лицензия и прилага
доказателства.
(3) Министърът на земеделието и горите или
упълномощено от него длъжностно лице изда-
ва заместваща лицензия за внос за количество-
то земеделски продукти, за които вносът по
първоначалната лицензия не е осъществен.
(4) Заместващата лицензия съдържа надпис
“Лицензия, заместваща първоначалната лицен-
зия. Номер на първоначалната лицензия .....”.
(5) Заместваща лицензия не се издава, ако
вносът на земеделските продукти, за които е из-
дадена лицензията, междувременно е забранен.
(6) Министерството на земеделието и гори-
те уведомява Агенция “Митници” за издадени-
те заместващи лицензии.
Чл. 27. (1) Когато лицензията за внос или из-
влечението от нея бъдат загубени и вносът на
количествата, за които са издадени, е осъщест-
вен изцяло или частично, министърът на земеде-
лието и горите или упълномощено от него длъж-
ностно лице по искане на вносителя може да из-
даде дубликат на лицензията или извлечението.
(2) Формата на дубликата е идентична с
първия екземпляр на лицензията и носи надпис
“Дубликат”.
(3) Дубликатът не дава право на извършване
на внос на земеделски продукти. Дубликатът
служи като доказателство, че е издадена лицен-
зия, с цел възстановяване на внесената гаранция.
Чл. 28. (1) В лицензията за внос може да се
правят поправки само от министъра на земеде-
лието и горите или от упълномощено от него
длъжностно лице по искане на вносителя или
служебно.
(2) Министърът на земеделието и горите или
упълномощеното от него длъжностно лице из-
вършва поправката, когато установи, че е допус-
ната грешка. В този случай министърът на земе-
делието и горите или упълномощеното от него
длъжностно лице изисква лицензията от вноси-
теля и нанася поправката, като прави отметка
“Лицензията е поправена на ...”, посочва датата
на поправката, подписва се и поставя печат.
Поправката се нанася на двата екземпляра на
лицензията и на издадените извлечения от нея.
(3) Когато министърът на земеделието и
горите или упълномощеното от него длъжнос-
тно лице не установи грешка в лицензията, пос-
тавя надпис: “Лицензията е проверена в съот-
ветствие с чл. 28 от Наредбата за реда за изда-
ване на лицензии за внос на земеделски продук-
ти в рамките на тарифни квоти”, посочва дата-
та, подписва се и поставя печат.
Чл. 29. (1) Министерство на земеделието и
горите създава и поддържа публичен регистър
за издадените лицензии за внос.
(2) В регистъра по ал. 1 се съхранява инфор-
мация относно:
1. наименованието, седалището и адреса на
управление на вносителя, както и информация
за законния му представител;
2. тарифния номер, количеството на земе-
делския продукт и номера на тарифната квота;
3. количеството земеделски продукт, което
е внесено по издадената лицензия;
4. срока на валидност на издадената лицензия;
5. издадените извлечения, заместващи ли-
цензии и дубликати;
6. обезсилване на лицензията.
(3) Данните по ал. 2 се публикуват на стра-
ницата на МЗГ в интернет.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Производител на захар” е лице, регистри-
рано като търговец по смисъла на Търговския
закон, разполагащо с техническо оборудване за
рафиниране на сурова захар в рамките на едно
или повече предприятия, включително с техни-
ческо оборудване за:
а) разтоварване, складиране и съхраняване
на суровата захар;
б) разтваряне на суровата захар;
в) очистване на суровия сок;
г) сваряване, кристализация и центрофуги-
ране на захарните маси.
2. “Дата на вноса” е датата, на която суровата
захар е поставена под митнически режим “внос”.
3. “Непреодолима сила” е непредвидено или
непредотвратимо събитие, възникнало след
издаване на лицензията за внос, което може да
бъде природно или гражданско бедствие, нор-
мативен или административен акт или друго
подобно събитие от извънреден характер.
4. “Вносител” е вносителят на земеделски
продукти в рамките на тарифни квоти, опреде-
лени по реда на чл. 10в, ал. 1 ЗПЗП.
ЗАКЛЮЧИТЕЛНИ РАЗПОРЕДБИ
§ 2. Наредбата се приема на основание чл. 10д,
ал. 3 от Закона за подпомагане на земеделските
производители.
§ 3. Наредбата влиза в сила от 4 юли 2005 г.